Google-Tradukilo

Google Translate (en Esperanto: Guglo Tradukilo) estas senpaga reta maŝintradukilo kreita de la retentrepreno Google. Ĝi kapablas traduki vortojn, frazojn, kaj retpaĝojn al pli ol kvindek lingvoj, inklude Esperanton ekde la 22-a de februaro de 2012.

La tradukilo gajnis internacian konkurson pri ila tradukado nelonge post sia komenco je la printempo de 2006. Tamen ĝi ankoraŭ havas limigojn. Ĝiaj algoritmoj bazatas sur statistika analizo; do ĝi ne tradukas laŭ gramatikaj reguloj. Tial tradukita teksto povas havi sensencaĵon aŭ evidentajn erarojn. Foje la ilo eĉ malligas la signifon de frazoj, precipe en lingvoj havantaj deklinaciojn.

Krom kutima tradukado, Google-Tradukilo ankaŭ kapablas transliterumi tekstojn skribatajn en la latina, cirila, araba, hebrea, kartvela, nagaria kaj aliaj alfabetoj.

En junio 2022, Google Translate subtenas 133 lingvojn, sur malsamaj nivelojhttps://blog.google/products/translate/24-new-languages/ google blog.

 Karakterizoj kaj limigoj 
La Google-Tradukilo, samkiel aliaj aŭtomataj tradukiloj, havas limigojn. Kvankam la legantoj povas kompreni la ĝeneralan enhavon de tradukita teksto, la tradukaĵoj ne ĉiam estas ĝustaj. Kelkaj lingvoj donas pli bonan rezulton ol aliaj. La kvalito de la tradukilo pliboniĝas kiam la longeco de la teksto tradukota estas malgranda, tio estas pli evidenta en la traduko de ĉina lingvo al la angla.
La esplorteamo de Google disvolvigis statistikan traduksistemon kiu nuntempe inkluzivas voĉtradukadon por ke homoj kun limigita vidkapablo havu aliron al la informo en ajna lingvo.
Per la tradukilo, la tekstoj skribitaj per greka, nagaria, cirila , araba kaj ĉina skriboj povas esti literumitaj aŭtomate laŭ la fonetikaj ekvivalentoj en la latina alfabeto.

Meze de novembro 2009, Google-Tradukilo ŝanĝis sian aspekton. La tradukil-formularo ankaŭ ŝanĝis sian aspekton kaj situon. Oni aldonis pli rapidajn funkciojn per kiu la vortoj tradukiĝas silabon post silabo dumtajpe.

Meze de 2010 oni aldonis la eblecon aŭskulti ajnan vorton, frazon aŭ tekston en ajna lingvo.

 Tradukado el kaj al Esperanto 

En februaro 2012 estis aldonita la tradukado el kaj al Esperanto, la unua planlingvo en la tradukilo. La aldono de Esperanto kiel la 64-a lingvo surprizis la  esperantistojn kaj kaŭzis ondon de entuziasmo, sed ankaŭ kritikon de la kvalito de la produktataj tradukaĵoj. Tamen regas konsento pri tio, ke la paŝo de Google estas grava reklamo por Esperanto kiel vivanta lingvo. Laŭ Thorsten Brants, sciencisto laboranta por Google, neniu el la inĝenieroj rekte engaĝitaj en la aldonado de Esperanto mem parolas la lingvon. Fakte estas sufiĉe kutime ke la teamo okupiĝas pri lingvo kiun neniu el ĝiaj membroj denaske scipovas. Kelkajn el la 64 subtenataj lingvoj eĉ ne parolas iu ajn el la tuta dungitaro de Google. Tio tamen ne estas la kazo de Esperanto: “Ekzistas eta Esperanto-komunumo ĉe Google kiu helpis pritaksi la kvaliton de la sistemo, kaj Franz Och, kiu gvidas la projekton Google Translate, lernis iom da Esperanto kiel infano,” malkaŝis Brants. “Pasintjare ni trovis tradukistojn kiuj tradukis al Esperanto niajn testajn datumojn, kaj je nia granda surprizo ni konstatis, ke la kvalito de la Esperantosistemo estas komparebla kun lingvoj por kiuj ni havas multe pli da datumoj, kaj ke ĝi estas multe pli bona ol ĉe ĉiuj lingvoj por kiuj ni havas same malmultan datumkvanton – sen ke ni iel ajn speciale klopodis tion. Tial, post iom da poluro kaj plia testado, ni decidis ke venis la tempo por lanĉi ĝin”.

Kiel Brants konfirmis, kvankam la programo scias traduki ekz. inter Esperanto kaj la ĉina, nuntempe ĉiuj tradukoj al kaj el Esperanto okazas pere de la angla kiel interlingvo. Ĝuste por ĝi Google kutime disponas plej multajn jam pretajn tradukaĵojn, kaj ne ekzistas plano aldoni aliajn rektajn parojn por Esperanto. Li tamen invitis la esperantistojn kontribui al la plibonigo de la tradukilo korektante la tradukojn per musklako sur erara vorto, kaj taksante ĝin “helpema”, “nehelpema” aŭ “ofenda”. Eblas uzi ankaŭ la programon Google Translator Toolkit por redakti kaj alŝuti tradukaĵojn. La faritaj ŝanĝoj ne tuj definitiviĝos, sed ebligos al la tradukilo pliboniĝi en la estonto.Artikolo de Marek Blahuš en la retejo de Esperanto Torino, la 7-a de majo 2012 

 Fraz-bazita kaj neŭra maŝintradukado 
Fraz-bazita aŭtomata tradukado dispecigas enigan frazon en vortojn kaj frazoj estas tradukitaj grandparte sendepende. La 27-an de septembro 2016, Google anoncis la novan sistemon Google Neural Machine Translation (GNMT). Neŭra tradukado konsideras la tutan enigan frazon kiel unuo por tradukado. La avantaĝo de tiu ĉi aliro estas, ke ĝi postulas malpli da inĝenier-dezajnajn elektojn ol antaŭaj frazbazitaj traduksistemoj.Anonco en Google Research Blog de Quoc V. Le & Mike Schuster, Google Brain Team, la 27-a de septembro 2016 

La 15-an de novembro 2016 jam por ok lingvaj paroj al kaj el la angla estis disponigita neŭra maŝintradukado: la angla kaj franca, germana, hispana, portugala, ĉina, japana, korea kaj turka.Found in translation: More accurate, fluent sentences in Google Translate Artikolo de Barak Turovsky Product Lead, Google Translate, la 15-a de novembro 2016 

En septembro 2017, Google anoncis ke ili enkondukis neŭran maŝintradukadon por 96 lingvoj en kaj el la angla, inkluzive de Esperanto.Language Support for the Neural Machine Translation Model, alirita la 29-a de oktobro 2017 

 Kronologio 
 1a etapo 
 angla al germana
 angla al hispana      franca al angla
 germana al angla
 hispana al angla
 2a etapo 
 angla al portugala
 angla al nederlanda portugala al angla
 nederlanda al angla

 3a etapo 
 angla al itala itala al angla

 4a etapo 
 angla al ĉina (simpligita)
 angla al japana
 angla al korea      ĉina (simpligita) al angla
 japana al angla
 korea al angla
 5a etapo (lanĉita la 26-an de aprilo 2006)Statistical machine translation live, Franz Josef Och, Google Research blog, April 28, 2006''
 angla al araba araba al angla
 6a etapo (lanĉita la 16-an de decembro 2006)
 angla al rusa rusa al angla
 7a etapo (lanĉita la 9-an de februaro 2007)
 angla al ĉina (tradicia)
 ĉina (simpligita al tradicia)      ĉina (tradicia) al angla
 ĉina (tradicia al simpligita)
 8a etapo (lanĉita la 22-an de oktobro 2007)
 Ĉiuj 25 lingvo-paroj uzas la Google-Tradukilon senpere.
 9a etapo 
 angla al hinda hinda al angla
 10a etapo (lanĉita la 8-an de majo 2008)
 Ĉiu ajn paro da lingvoj povis esti tradukata, pere de la angla lingvo se necesas.
 bulgara
 kroata
 ĉeĥa
 dana      finna
 greka
 norvega
 pola      rumana
 sveda
 11a etapo (lanĉita la 25-an de septembro 2008)
 kataluna
 filipina
 hebrea      indonezia
 latva
 litova      serba
 slovaka
 slovena      ukraina
 vjetnama
 12a etapo (lanĉita la 30-an de januaro 2009)
 albana
 estona
 galega        hungara
 malta
 siama        turka
 13a etapo (lanĉita la 19-an de junio 2009)
 persa
 14a etapo (lanĉita la 24-an de aŭgusto 2009)
 afrikansa
 belorusa
 islanda        irlanda
 makedona
 malaja        svahila
 kimra
 jida       
 15a etapo (lanĉita la 19-an de novembro 2009)
 La β-etapo finis. Oni povis vidi la transliterumon de ĉina, japana, korea, rusa, ukraina, belorusa, bulgara, greka, hinda kaj siama; aŭ tajpi la transliterumon de araba, persa kaj hinda, kaj dume vidi la tajpitan eltiraĵon je la normala skribsistemo. Parolsintezo: oni povis aŭskulti anglan, italan, francan kaj germanan tekston.
 16a etapo (lanĉita la 30-an de januaro 2010)
 haitia kreola
 17a etapo (lanĉita en aprilo 2010)
 Parolsintezo estis lanĉata en hinda kaj hispana.
 18a etapo (lanĉita la 5-an de majo 2010)
 Parolsintezo estis lanĉata en afrikansa, albana, kataluna, ĉina, kroata, ĉeĥa, dana, nederlanda, finna, greka, hungara, islanda, indonezia, latva, makedona, norvega, pola, portugala, rumana, rusa, serba, slovaka, svahila, sveda, turka, vjetnama kaj kimra (tra eSpeak).
 19a etapo (lanĉita la 13-an de majo 2010)
 armena
 azerbajĝana        vaska
 kartvelia        urdua
 20a etapo (lanĉita en junio 2010)
 Transliterumo de la araba lingvo.
 21a etapo (lanĉita en septembro 2010)
 Google permesis la fonetikan tajpadon de araba, greka, hinda, persa, rusa, serba, kaj urdua.
 latina
 22a etapo (lanĉita en decembro 2010)
 Google forigis araban transliterumon.
 Google aldonis literumilon.
 SVOX anstataŭis eSpeak en ĉina, ĉeĥa, dana, nederlanda, finna, franca, germana, greka, hispana, hungara, itala, norvega, pola, portugala, rusa, sveda, kaj turka.
 Parolsintezo estis lanĉita en araba, japana, kaj korea.
 23rd etapo (lanĉita en januaro 2011)
 Oni povis elekti la plej bonan tradukon de vorto.
 24a etapo (lanĉita en junio 2011)
 bengala
 guĝarata
 kanara
 tamila
 telugua
 25a etapo (lanĉita en julio 2011)
 Oni povis taksi tradukojn.
 26a etapo (lanĉita en januaro 2012)
 La nederlanda parolsintezilo uzis virinan voĉon anstataŭ vira.
 SVOX anstataŭis eSpeak en slovaka.
 Transliterumo de la jida lingvo.
 27a etapo (lanĉita en februaro 2012)
 Parolsintezo estis lanĉata en siama.
 esperanto

 Vidu ankaŭ 

 Yandex Tradukilo

 Referencoj 

 Eksteraj ligiloj 

 La ĉefpaĝo de Google-Tradukilo
 Kiel Esperanto aldoniĝis en Google Translate
 La blogo de Google-Tradukilo
 Teach You Backwards: An In-Depth Study of Google Translate for 103 Languages 

Kategorio:Maŝintradukado